માણેકચંદ શેઠ પૈસા કમાવવા આફ્રિકા ગયેલા. ર૦ વર્ષ પછી પૈસા કમાઇ પોતાને વતન સુરત આવી રહ્યા છે ત્યાં જ કિનારા પાસે જે વહાણમાં સર-સામાન, મિલકત આવતાં હતાં તે વહાણ ડૂબ્યું. ર૦ વર્ષની કમાણી પાણીમાં ગઇ. તેઓ પોતાને ઘેર આવ્યા. ઘરના સહુ સભ્યો આનંદમાં ગરકાવ હતા. થોડીવાર પછી શેઠે વાત કરી કે મિલકત બધી પાણીમાં ડૂબી ગઇ. શેઠનાં પત્ની તથા પરિવારના માણસો રડવા બેઠા. શેઠ કહે, અરે ! રડો છો શું કરવા ? કમાણી ગઇ છે. હું તો એમને એમ છું ને ! ભગવાનની કેવી દયા કે મને કાંઇ આંચ આવી નથી. હું જીવતો રહ્યો છું તો પૈસા તો કાલે પણ કમાઇ લઇશું.